CELEX: 22004D0156
Language: fi
Date: 2004-10-29 00:00:00
Title: ETA:n sekakomitean päätös N:o 156/2004, tehty 29 päivänä lokakuuta 2004, ETA-sopimuksen liitteen XIII (Liikenne) muuttamisesta

21.4.2005   
            
            
               FI
            
            
               Euroopan unionin virallinen lehti
            
            
               L 102/37
            
         
      ETA:N
      SEKAKOMITEAN PÄÄTÖS
   
   N:o 156/2004,
   tehty 29 päivänä lokakuuta 2004,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, JOKA
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin ETA:n sekakomitean 24 päivänä syyskuuta 2004 tekemällä päätöksellä N:o 129/2004 (1).
            
         
               (2)
            
            
               Yhteisistä siviili-ilmailun turvaamista koskevista säännöistä 16 päivänä joulukuuta 2002 annettu Euroopan parlamentin ja neuvoston asetus (EY) N:o 2320/2002 (2) otettiin osaksi sopimusta maakohtaisin mukautuksin 26 päivänä huhtikuuta 2004 tehdyllä ETA:n sekakomitean päätöksellä N:o 61/2004.
            
         
               (3)
            
            
               Siviili-ilmailun turvaamisen alalla suoritettavissa komission tarkastuksissa noudatettavista menettelyistä 22 päivänä elokuuta 2003 annettu komission asetus (EY) N:o 1486/2003 (3) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XIII olevan 66j kohdan (komission asetus (EY) N:o 1217/2003) jälkeen kohta seuraavasti:
   
               ”66k.
            
            
               
                  32003 R 1486: Komission asetus (EY) N:o 1486/2003, annettu 22 päivänä elokuuta 2003, siviili-ilmailun turvaamisen alalla suoritettavissa komission tarkastuksissa noudatettavista menettelyistä (EUVL L 213, 23.8.2003, s. 3).
               Tätä sopimusta sovellettaessa asetuksen säännöksiä koskee seuraava mukautus:
               Lisätään 5 artiklan 3 kohtaan seuraava:
               ’Komissio voi pyytää Eftan jäsenvaltioiden luetteloimia kansallisia auditoijia osallistumaan tarkastuksiinsa, ja Eftan valvontaviranomainen voi pyytää Euroopan yhteisön jäsenvaltioiden luetteloimia auditoijia osallistumaan tarkastuksiinsa.
               Komissio ja Eftan valvontaviranomainen voivat pyytää toisiaan osallistumaan tarkastuksiinsa tarkkailijana.’”
            
         2 artikla
   Asetuksen (EY) N:o 1486/2003 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 30 päivänä lokakuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 29 päivänä lokakuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 64, 10.3.2005, s. 55.
   
      (2)  EYVL L 355, 30.12.2002, s. 1. Asetus sellaisena kuin se on muutettuna asetuksella (EY) N:o 849/2004 (EUVL L 158, 30.4.2004, s. 1).
   
      (3)  EUVL L 213, 23.8.2003, s. 3.
   
      (4)  Valtiosäännön asettamista vaatimuksista ei ole ilmoitettu.